מושגים בתביעות חוב

* **קופת נשייה** – קופה בה נצברים ונשמרים כספי החייב, שנאספו בהליך חדלות פירעון לטובת חלוקה לנושים.
* **חוב מובטח**- חוב עבר שלהבטחת פירעונו שועבד נכס של החייב
* **זכות קיזוז**- זכות הנושה להפחית חוב עבר שהחייב חב לו כנגד חוב שהוא חב לחייב.
* **שיעבוד צף** - **שעבוד צף**  הוא [שעבוד](https://he.wikipedia.org/wiki/%D7%A9%D7%A2%D7%91%D7%95%D7%93_%28%D7%91%D7%98%D7%95%D7%97%D7%94%29) על נכסים בלתי מוגדרים של [חברה בע"מ](https://he.wikipedia.org/wiki/%D7%97%D7%91%D7%A8%D7%94_%D7%91%D7%A2%22%D7%9E) או [אגודה שיתופית](https://he.wikipedia.org/wiki/%D7%90%D7%92%D7%95%D7%93%D7%94_%D7%A9%D7%99%D7%AA%D7%95%D7%A4%D7%99%D7%AA). שעבוד זה "צף" עד שאירוע מסוים, לרוב חדלות פירעון של החברה, מביא להתגבשותו ולהתייחסותו לנכסים מסוימים העומדים לרשות החברה בעת קרות האירוע. מטרת השעבוד הצף היא מתן בטוחה ראויה לנושי החברה, תוך שלחברה יש חופש פעולה בנכסיה.
* **שעבוד קבוע**- שעבוד של רכוש ספציפי של החברה, שבא להבטיח את הנושה שיוכל לקבל את המשועבד אם הלווה לא יוכל להחזיר את חובותיו
* **חוב בדין קדימה**- חובות אשר חוק חדלות פירעון נתן להם עדיפות על פני חובות אחרים כגון: שכר עבודה, פיצויי פיטורים, חובות לרשות המיסים או לביטוח לאומי, תשלומי חובה לרשויות המס, ביטוח לאומי או עיריות שנפרשו לתשלומים לפני מתן הצו
* **חוב כללי**- חובות שאינם חובות מובטחים או חובות בדין קדימה או חובות דחויים.
* **חוב דחוי**- חובות שישולמו רק לאחר השלמת פירעונם של כל שאר חובות החייב וכדלהלן:
	+ תשלומים עונשיים שהוטלו על החייב.
	+ לעניין חייב שהוא תאגיד- חובות לחברי התאגיד הנובעים מהיותם חברי התאגיד וחובות לחברי התאגיד שיש עילה להשעיית פירעונם לפי סעיף 6(ג) לחוק החברות או לפי כל דין אחר.